pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ระดมผู้บริหาร อก. ติดตามการดำเนินงานของขวัญปีใหม่ให้ประชาชน งบประมาณ 68 โครงการที่เป็นประโยชน์ต่อประชาชนของสถาบันเครือข่าย
วันพฤหัสบดีที่ 18 มกราคม 2567
18/01/2567
​รัฐมนตรีฯ พิมพ์ภัทรา ระดมผู้บริหาร อก. ติดตามการดําเนินงานของขวัญปีใหม่ให้ประชาชน งบประมาณ 68 โครงการที่เป็นประโยชน์ต่อประชาชนของสถาบันเครือข่าย
​รัฐมนตรีฯ พิมพ์ภัทรา ระดมผู้บริหาร อก. ติดตามการดําเนินงานของขวัญปีใหม่ให้ประชาชน งบประมาณ 68 โครงการที่เป็นประโยชน์ต่อประชาชนของสถาบันเครือข่าย  ย้ําเพื่อประโยชน์สุขของผู้ประกอบการและประชาชน
วันที่ 17 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม (อก.) ครั้งที่ 1/2567 โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่ากระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่ากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายเอกภัทร วังสุวรรณ นายบรรจง สุกรีฑา นายใบน้อย สุวรรณชาตรี นางสาวณัฏฐิญา เนตยสุภา รองปลัดกระทรวงอุตสาหกรรม คณะผู้บริหารระดับสูงกระทรวงอุตสาหกรรม และผู้อํานวยการสถาบันเครือข่ายกระทรวงอุตสาหกรรม เข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม (สปอ.)
โดยรัฐมนตรีว่าการกระทรวงอุตสาหกรรม ได้แจ้งที่ประชุม ดังนี้ 1) ขอบคุณหน่วยงานในสังกัด อก. กนอ. ธพว. ที่ร่วมสนับสนุนสิ่งของถุงยังชีพเพื่อช่วยเหลือผู้ประสบเหตุอุทกภัยที่ผ่านมา 2) มอบหมายปลัดกระทรวงอุตสาหกรรม ดําเนินการออกมาตรการช่วยเหลือผู้ประกอบการและฟื้นฟูสถานประกอบการจากวิกฤติอุทกภัยในพื้นที่ๆ ได้รับผลกระทบ 3) อก. และ ก.พลังงาน ร่วมเดินหน้าพลังงานสะอาด ซึ่ง อก. ได้มีนโยบายส่งเสริมและพัฒนาผู้ประกอบการและภาคอุตสาหกรรมด้วยเทคโนโลยีและนวัตกรรม เพื่อเปลี่ยนผ่านอุตสาหกรรมไทยสู่อุตสาหกรรม 4.0 ส่งสริมการประกอบกิจการอุตสาหกรรมตามโมเดลเศรษฐกิจ BCG ภายใต้การดําเนินการ Green Industry (GI) นั้น โดยมอบหมายให้กรมโรงงานอุตสาหกรรม (กรอ.) การนิคมอุตสาหกรรมแห่งประเทศไทย (กนอ.) กําหนดตัวชี้วัดการลดคาร์บอนที่ชัดเจน และกําหนดนโยบาย GI ให้สอดรับในการยกระดับสู่การดําเนินงานในอนาคต 4) การรวบรวมข้อมูลในการชี้แจงงบประมาณ ควรมีการจัดทําแบบฟอร์มกลางในการรวบรวมข้อมูล ควรมีการจัดการข้อมูลตอบกระทู้ต่างๆ ให้ทันท่วงที
ที่ประชุมยังได้ติดตามผลการดําเนินงานของขวัญปีใหม่ของ อก. ที่ให้กับประชาชน โดยหน่วยงาน อก. ได้รายงานผลการเผยแพร่ข่าวประชาสัมพันธ์ผ่านสื่อสิ่งพิมพ์ สื่อออนไลน์ สื่อโซเซียลมีเดีย และ 4 มาตรการ คือ มาตรการสินค้าและบริการดี ราคาพิเศษ มาตรการเติมทุน เสริมสภาพคล่อง มาตรการเพิ่มโอกาส เสริมแกร่งธุรกิจ มาตรการกระจายรายได้สู่ชุมชนรอบอุตสาหกรรม ต่อที่ประชุม และขอให้ทุกหน่วยงานติดตามผลให้แล้วเสร็จตามที่นําเสนอไว้นอกจากนี้แต่ละกรมยังได้ชี้แจงรายละเอียดงบประมาณ ปี 2568 สถาบันเครือข่าย อก. ได้นําเสนอโครงการที่น่าสนใจและเป็นประโยชน์ต่อประชาชน ซึ่งรัฐมนตรีฯ ได้ให้ทางสถาบันฯ นําโครงการที่สามารถช่วยสนับสนุน ส่งเสริมผู้ประกอบการ โดยเน้นด้านสิ่งแวดล้อม หรือ GI ทั้งนี้ที่ประชุมยังได้รายงานถึงการเตรียมการการลงพื้นที่ก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 1/2567 กลุ่มจังหวัดภาคใต้ฝั่งอันดามัน (จังหวัดกระบี่ ตรัง พังงา ภูเก็ต ระนอง และสตูล) จังหวัดชุมพร และจังหวัดสุราษฎร์ธานี ระหว่างวันที่ 21 – 23 มกราคม 2567 นี้
รัฐบาลไทย-ข่าวทำเนียบรัฐบาล-กัญจนา ที่ปรึกษา ศรส. เผย เสียใจมาก เหตุการณ์โรงงานพลุระเบิดที่ จ.สุพรรณบุรี ทีม พม. หนึ่งเดียวเร่งลงพื้นที่ช่วยเหลือ พร้อมขออภัย วราวุธ อยู่ระหว่างเดินทางต่างประเทศ
วันพฤหัสบดีที่ 18 มกราคม 2567
กัญจนา ที่ปรึกษา ศรส. เผย เสียใจมาก เหตุการณ์โรงงานพลุระเบิดที่ จ.สุพรรณบุรี ทีม พม. หนึ่งเดียวเร่งลงพื้นที่ช่วยเหลือ พร้อมขออภัย วราวุธ อยู่ระหว่างเดินทางต่างประเทศ
กัญจนา ที่ปรึกษา ศรส. เผย เสียใจมาก เหตุการณ์โรงงานพลุระเบิดที่ จ.สุพรรณบุรี ทีม พม. หนึ่งเดียวเร่งลงพื้นที่ช่วยเหลือ พร้อมขออภัย วราวุธ อยู่ระหว่างเดินทางต่างประเทศ
วันที่ 17 มกราคม 2567 นางสาวกัญจนา ศิลปอาชา ที่ปรึกษาคณะที่ปรึกษาติดตามและเร่งรัดการขับเคลื่อนนโยบายรัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะที่ปรึกษาศูนย์เร่งรัดจัดการสวัสดิภาพประชาชน (ศรส.) กล่าวภายหลังเกิดเหตุโรงงานผลิตพลุระเบิดที่จังหวัดสุพรรณบุรีว่า รู้สึกเสียใจมากกับเหตุการณ์ดังกล่าว ซึ่งทําให้มีผู้เสียชีวิตและบาดเจ็บเป็นจํานวนมาก เบื้องต้นทราบมาว่าโรงงานแห่งนี้เคยเกิดเหตุระเบิดขึ้นมาครั้งหนึ่งแล้วเมื่อเดือนพฤศจิกายนปี 2565 มีผู้เสียชีวิต 1 ราย บาดเจ็บ 3 ราย ซึ่งเป็นโรงงานที่ได้รับอนุญาตถูกต้อง ขณะนี้ นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ พร้อมด้วยนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ และทีม พม.หนึ่งเดียว จังหวัดสุพรรณบุรี อีกทั้ง นายสรชัด สุจิตต์ สส. สุพรรณบุรี เขต 1 พรรคชาติไทยพัฒนา และนายเสมอกัน เที่ยงธรรม สส. สุพรรณบุรี เขต 4 พรรคชาติไทยพัฒนา กําลังลงพื้นที่เพื่อหาแนวทางช่วยเหลือครอบครัวผู้สูญเสีย
“ตัวเองรู้สึกเสียใจมากกับเหตุการณ์ที่เกิดขึ้น และต้องขออภัยด้วยที่รัฐมนตรีวราวุธลาราชการ และกําลังเดินทางอยู่บนเครื่องบิน เมื่อลงเครื่องบินแล้วคงจะได้ทราบเหตุการณ์ที่น่าสลดใจนี้และคงได้มีการพูดคุยประสานงานเพิ่มเติมเพื่อช่วยเหลือต่อไป“ น.ส.กัญจนา กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-มหาดไทยแก้ไขคำสั่ง แต่งตั้งตำรวจจราจรในสังกัดนครบาลเพิ่มเติมเป็นเจ้าพนักงานทางหลวงสำหรับท้องถิ่นใน กทม. เสริมประสิทธิภาพใช้กฎหมายปราบรถบรรทุกเกินน้ำหนัก
วันพฤหัสบดีที่ 18 มกราคม 2567
18/01/2567
มหาดไทยแก้ไขคําสั่ง แต่งตั้งตํารวจจราจรในสังกัดนครบาลเพิ่มเติมเป็นเจ้าพนักงานทางหลวงสําหรับท้องถิ่นใน กทม. เสริมประสิทธิภาพใช้กฎหมายปราบรถบรรทุกเกินน้ําหนัก
มหาดไทยแก้ไขคําสั่ง แต่งตั้งตํารวจจราจรในสังกัดนครบาลเพิ่มเติมเป็นเจ้าพนักงานทางหลวงสําหรับท้องถิ่นใน กทม. เสริมประสิทธิภาพใช้กฎหมายปราบรถบรรทุกเกินน้ําหนัก
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า เพื่อให้การบังคับใช้กฎหมายเพื่อป้องปรามการกระทําผิดบนทางหลวงท้องถิ่น ขององค์กรปกครองส่วนท้องถิ่น เช่นกรณีรถบรรทุกเกินน้ําหนักให้เป็นไปอย่างมีประสิทธิภาพ นายอนุทิน ชาญวีรกูล รองนายกรัฐมนตรี และ รมว.มหาดไทย ได้ลงนามในคําสั่งกระทรวงมหาดไทย เรื่องแต่งตั้งเจ้าพนักงานทางหลวงสําหรับทางหลวงท้องถิ่น ซึ่งมีสาระสําคัญเป็นการแก้ไขคําสั่งฉบับเดิม โดยเพิ่มเจ้าหน้าที่ตํารวจจราจรในสังกัดกองบัญชาการตํารวจนครบาลให้เป็นเจ้าพนักงานทางหลวงสําหรับทางหลวงท้องถิ่นสําหรับพื้นที่กรุงเทพมหานคร จากเดิมที่มีเฉพาะหน่วยงานที่เกี่ยวข้องของกรุงเทพมหานคร
ทั้งนี้ เจ้าพนักงานทางหลวงท้องถิ่นจะทําหน้าที่ในการดูแลให้มีการปฏิบัติตามพระราชบัญญัติทางหลวง พ.ศ. 2535 และที่แก้ไขเพิ่มเติม อาทิ การตรวจตราไม่ให้มีการฝ่าฝืนตาม พ.ร.บ.ทางหลวงฯ การเรียกตรวจยานพาหนะที่เชื่อว่ามีการกระทําผิดตามกฎหมายฉบับนี้ จับกุมผู้กระทําผิดเพื่อส่งให้พนักงานฝ่ายปกครอง หรือตํารวจ
"ตามคําสั่งเดิมเจ้าพนักงานทางหลวงสําหรับทางหลวงท้องถิ่นกรณีกรุงเทพมหานครจะประกอบด้วยเจ้าหน้าที่ส่วนงานต่าง ๆ ของกรุงเทพมหานครเท่านั้น การเพิ่มเติมเจ้าหน้าที่จราจรในสังกัดนครบาลเข้ามาด้วย จะเป็นการเพิ่มประสิทธิภาพในการบังคับใช้กฎหมาย แก้ไขปัญหาต่างๆ บนทางหลวงท้องถิ่น เช่น การตรวจจับรถบรรทุกเกินน้ําหนัก ซึ่งพบปัญหาอยู่บ่อยครั้งในในเขตกรุงเทพฯ " น.ส.ไตรศุลี กล่าว
ทั้งนี้ ข้อมูลจากกรุงเทพมหานคร ระบุว่า ปัจจุบันกรุงเทพมหานคร ได้ทยอยขึ้นทะเบียนทางหลวงท้องถิ่นไปแล้วประมาณ 2,000 กิโลเมตร ยังเหลือต้องขึ้นทะเบียนอีกประมาณ 3,708.31 กิโลเมตร แยกเป็นถนนที่อยู่ในความรับผิดชอบของสํานักงานเขต ระยะทาง 2,409.17 กิโลเมตร สํานักการโยธา ระยะทาง 1,197.43 กิโลเมตร หน่วยงานอื่นๆ ระยะทาง 101.71 กิโลเมตร โดยทางหลวงท้องถิ่นที่ขึ้นทะเบียนแล้วจะต้องมีเจ้าพนักงานทางหลวงท้องถิ่นเข้ามากํากับและบังคับใช้กฎหมาย เพื่อเกิดความปลอดภัยและความเรียบร้อยบนทางหลวงขององค์กรปกครองส่วนท้องถิ่น
รัฐบาลไทย-ข่าวทำเนียบรัฐบาล-PM pleased with success of his attendance at Davos 2024
วันพฤหัสบดีที่ 18 มกราคม 2567
18/01/2567
PM pleased with success of his attendance at Davos 2024
PM pleased with success of his attendance at Davos 2024
January 18, 2024, at 0900hrs (Davos local time), at the Congress Centre, Davos, the SwissConfederation, Prime Minister and Minister of Finance Srettha Thavisin disclosed that he waspleased with his attendance at the World Economic Forum (WEF) Annual Meeting 2024 (Davos2024), where he managed to send a message to the world that Thailand has been back ontrack. The country has opened for and in all dimensions, including trade negotiation and foreigninvestment.
During his attendance at Davos 2024, the Prime Minister engaged in 19 activities altogether, beit, seminars, bilateral meetings with important figures, and meetings with the private sector. Hehas met with the Swiss President, Prime Minister of Belgium, Prime Minister of Cambodia, andPrime Minister of Vietnam. He also met with top executives from world’s leading firms, e.g.,COCA COLA, Dubai World, and Adani Group.
The Prime Minister believed great benefits had been reaped as a result of his engagement inseminars and meetings during Davos 2024. Although the schedule was a bit tight, he did notfeel tired. The Prime Minister met with WEF Founder and Executive Chairman, and affirmed hiscommitment to be back at the WEF annual meeting next year.
รัฐบาลไทย-ข่าวทำเนียบรัฐบาล-“ศุภมาส” เดินหน้าใช้นวัตกรรมใหม่พลิกโฉมอุตสาหกรรมดั้งเดิม จับมือ Exim bank สนับสนุนเงินทุนพร้อมเชื่อมเครือข่ายต่อยอดธุรกิจ
วันพฤหัสบดีที่ 18 มกราคม 2567
“ศุภมาส” เดินหน้าใช้นวัตกรรมใหม่พลิกโฉมอุตสาหกรรมดั้งเดิม จับมือ Exim bank สนับสนุนเงินทุนพร้อมเชื่อมเครือข่ายต่อยอดธุรกิจ
“ศุภมาส” เดินหน้าใช้นวัตกรรมใหม่พลิกโฉมอุตสาหกรรมดั้งเดิม จับมือ Exim bank สนับสนุนเงินทุนพร้อมเชื่อมเครือข่ายต่อยอดธุรกิจ ขณะเดียวกันเตรียมจัดทําหลักสูตรเศรษฐกิจสีเขียวและ BCG ยกระดับศักยภาพการแข่งขันไทยในเวทีการค้าโลก
เมื่อวันที่ 15 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนได้หารือกับ ดร.รักษ์ วรกิจโภคาธร กรรมการผู้จัดการธนาคารเพื่อการส่งออกและนําเข้าแห่งประเทศไทย (ธสน.) หรือ Exim bank พร้อมคณะผู้บริหาร เพื่อหาแนวทางในการพลิกโฉมอุตสาหกรรมดั้งเดิมให้เติบโตด้วยการใช้นวัตกรรมใหม่ รวมทั้งช่วยเหลือผู้ประกอบการธุรกิจนวัตกรรมใหม่ๆ ให้สามารถตั้งบริษัทและเติบโตได้ โดยจากการหารือพบว่า Exim Bank มีความแข็งแกร่งทางด้านการเงินมาก แต่ยังขาดความเชี่ยวชาญทางด้านเทคนิค ซึ่งในส่วนนี้กระทรวง อว. ที่มีบุคลากร นักวิจัย นักนวัตกรรมที่มีความเชี่ยวชาญในศาสตร์ต่างๆ เป็นจํานวนมากน่าจะเข้ามาช่วยสนับสนุนได้ เพราะหากมีการบูรณาการความร่วมมือ จะสามารถช่วยต่อยอดการสร้างนวัตกรรมใหม่ๆ ที่ช่วยสร้างเศรษฐกิจและรายได้ให้กับประเทศได้อีกมหาศาล
รมว.อว.กล่าวต่อว่า ในเบื้องต้นกระทรวง อว. กับ Exim Bank จะมีการดําเนินการร่วมกันในหลายมิติ อาทิ การสนับสนุนการเงินและบ่มเพาะผู้ประกอบการสตาร์ทอัพเพื่อส่งเสริมนวัตกรรมและการเชื่อมเครือข่ายต่อยอดธุรกิจอย่างเป็นรูปธรรม ขณะที่จะสนับสนุนผู้ประกอบการ SMEs ในทางเทคนิค นวัตกรรม และวิชาการเพื่อปรับปรุงประสิทธิภาพกระบวนการผลิตและการบริการ ให้ผู้ประกอบการมีความสามารถทางการแข่งขันที่สูงขึ้น ตลอดจนสร้างแรงจูงใจผ่านเครื่องมือทางการเงินและให้ความช่วยเหลือทางเทคนิค (Technical Assistance) แก่ผู้ประกอบการลดการปล่อยก๊าซเรือนกระจกและมุ่งสู่สังคมคาร์บอนต่ําตามนโยบายรัฐบาล เพื่อให้ประเทศไทยบรรลุความเป็นกลางทางคาร์บอนภายในปี ค.ศ. 2050 ตามการมีส่วนร่วมที่ประเทศกําหนดขึ้น (Nationally Determined Contributions: NDC)
“นอกจากนี้ ยังมีความตั้งใจที่จะดําเนินโครงการร่วมกันเพิ่มติมอีก เช่น การจัดทําหลักสูตรที่เกี่ยวข้องกับเศรษฐกิจสีเขียว (Green Economy) และเศรษฐกิจ BCG รวมถึงการสนับสนุนให้สถาบันอุดมศึกษาเปลี่ยนมาใช้โซล่าร์เซลล์ โดยให้สามารถกู้เงินกับทาง Exim Bank ได้ เป็นต้น ทั้งนี้ เพื่อบ่มเพาะและสนับสนุนให้เกิดผู้ประกอบการ SMEs รุ่นใหม่ที่พร้อมพัฒนาธุรกิจด้วยงานวิจัย วิทยาศาสตร์ และนวัตกรรม ควบคู่ไปกับการพัฒนาอย่างสมดุลในทุกมิติ ทั้งด้านเศรษฐกิจ สังคมและสิ่งแวดล้อม ซึ่งเชื่อมั่นว่าจะเป็นการยกระดับศักยภาพในการแข่งขันของผู้ประกอบการไทยได้อย่างยั่งยืนในเวทีการค้าโลก” น.ส.ศุภมาส กล่าว
รัฐบาลไทย-ข่าวทำเนียบรัฐบาล-รองนายกฯ อนุทิน ลงพื้นที่ จ.สุพรรณบุรี เยี่ยมให้กำลังใจครอบครัวผู้เสียชีวิตจากเหตุการณ์โรงงานพลุระเบิด
วันพฤหัสบดีที่ 18 มกราคม 2567
18/01/2567
รองนายกฯ อนุทิน ลงพื้นที่ จ.สุพรรณบุรี เยี่ยมให้กําลังใจครอบครัวผู้เสียชีวิตจากเหตุการณ์โรงงานพลุระเบิด
รองนายกฯ อนุทิน ลงพื้นที่ จ.สุพรรณบุรี เยี่ยมให้กําลังใจครอบครัวผู้เสียชีวิตจากเหตุการณ์โรงงานพลุระเบิด
วันนี้ (18 ม.ค.67) เวลาประมาณ 15.00 น. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วยอธิบดีกรมการปกครอง อธิบดีกรมป้องกันและบรรเทาสาธารณภัย อธิบดีกรมส่งเสริมการปกครองท้องถิ่น ได้เดินทางมาที่วัดโรงช้าง ตําบลศาลาขาว อําเภอเมือง จังหวัดสุพรรณบุรี ซึ่งเป็นศูนย์ให้ความช่วยเหลือผู้ประสบภัยกรณีที่โรงงานพลุระเบิด โดยนายอนุทิน ชาญวีรกูลได้แสดงความเสียใจกับญาติ ๆ และครอบครัวของผู้เสียชีวิต พร้อมทั้งได้เยี่ยมและให้กําลังใจครอบครัวผู้เสียชีวิตจากเหตุการณ์ครั้งนี้ โดยกระทรวงมหาดไทย ซึ่งมีกรมป้องกันและบรรเทาสาธารณภัย พร้อมที่จะให้ความช่วยเหลือ เยียวยาครอบครัวผู้ประสบภัยทุกครอบครัว อย่างเต็มกําลัง
พร้อมทั้งได้ขอบคุณข้าราชการจากทุกหน่วยงาน ที่ได้ร่วมกันทํางาน ทั้งการพิสูจน์อัตลักษณ์ของผู้เสียชีวิต การช่วยในด้านอื่น ๆ และดูแลครอบครัวผู้ประสบภัยครั้งนี้ด้วยความร่วมมือกันเป็นอย่างดี และได้เดินทางไปดูสถานที่เกิดเหตุ ก่อนเดินทางกลับ
รัฐบาลไทย-ข่าวทำเนียบรัฐบาล-ผ่านฉลุย สภาฯ ลงมติเอกฉันท์ 443 เสียง รับหลักการ ร่าง พ.ร.บ.อากาศสะอาด 7 ฉบับ   “พัชรวาท” ขอบคุณทุกฝ่ายมุ่งมั่นแก้ปัญหามลพิษทางอากาศ ถือเป็นวาระแห่งชาติ
วันพุธที่ 17 มกราคม 2567
ผ่านฉลุย สภาฯ ลงมติเอกฉันท์ 443 เสียง รับหลักการ ร่าง พ.ร.บ.อากาศสะอาด 7 ฉบับ   “พัชรวาท” ขอบคุณทุกฝ่ายมุ่งมั่นแก้ปัญหามลพิษทางอากาศ ถือเป็นวาระแห่งชาติ
ผ่านฉลุย สภาฯ ลงมติเอกฉันท์ 443 เสียง รับหลักการ ร่าง พ.ร.บ.อากาศสะอาด 7 ฉบับ   “พัชรวาท” ขอบคุณทุกฝ่ายมุ่งมั่นแก้ปัญหามลพิษทางอากาศ ถือเป็นวาระแห่งชาติ
ผ่านฉลุย สภาฯ ลงมติเอกฉันท์ 443 เสียง รับหลักการ ร่าง พ.ร.บ.อากาศสะอาด 7 ฉบับ  “พัชรวาท” ขอบคุณทุกฝ่ายมุ่งมั่นแก้ปัญหามลพิษทางอากาศ ถือเป็นวาระแห่งชาติ
วันที่ 17 มกราคม 2567 พล.ต.อ.พัชรวาท วงษ์สุวรรณ รองนายกรัฐมนตรี และ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า ขอบคุณสมาชิกสภาผู้แทนราษฎร ที่ลงมติเอกฉันท์รับหลักการใน ร่าง พ.ร.บ.อากาศสะอาด ทั้ง 7 ฉบับ ในวาระแรก ด้วยคะแนน 443 เสียง พร้อมเดินหน้าตั้งคณะกรรมาธิการวิสามัญพิจารณาในวาระที่ 2 จํานวน 39 คน จํานวนนี้เป็นสัดส่วนของคณะรัฐมนตรี จํานวน 6 คน ได้แก่ นางสาวปรีญาพร สุวรรณเกษ นายเธียรชัย ชูกิตตีวิบูลย์ นายวิชิต จรัสสุขสวัสดิ์ นายไพฑูรย์ มหาพัณณาภรณ์ นายบัณฑูร เศรษฐศิโรตม์ และนายจักรพล ตั้งสุทธิธรรม ที่เหลือแบ่งเป็นสัดส่วนประชาชนผู้มีสิทธิ์เลือกตั้งจํานวน 13 คน พรรคเพื่อไทยและพรรคก้าวไกล พรรคละ 6 คน พรรคภูมิใจไทย 3 คน พรรคพลังประชารัฐและพรรครวมไทยสร้างชาติ พรรคละ 2 คน รวมทั้งพรรคประชาธิปัตย์ 1 คน โดยกําหนดกรอบระยะเวลาแปรญัตติภายใน 15 วัน และใช้ร่างฯ ของรัฐบาลเป็นหลักในการพิจารณา ซึ่งถือเป็นความร่วมมือร่วมใจกันของทุกภาคส่วน ทั้งรัฐบาล ฝ่ายค้าน และภาคประชาชน ที่มุ่งมั่นต่อการแก้ไขปัญหามลพิษทางอากาศ โดยเฉพาะฝุ่น PM2.5 ที่ทวีความรุนแรงมากขึ้น โดยเฉพาะการอภิปรายของสมาชิกสภาฯ ที่สอดคล้องไปทางเดียวกัน โดยเห็นว่าปัจจุบันมีความจําเป็นที่ไทยจะต้องมีกฎหมายควบคุมมลพิษทางอากาศเป็นวาระเร่งด่วน และวาระแห่งชาติ เพื่อแก้ปัญหาทั้งระดับชาติและระดับพื้นที่ ตลอดจนการกําหนดมาตรการความร่วมมือระหว่างประเทศ เพื่อให้เกิดอากาศบริสุทธิ์และมีผลที่ดีต่อสุขภาพของประชาชน
สําหรับ ร่าง พ.ร.บ.อากาศสะอาดฯ ทั้ง 7 ร่าง ประกอบด้วย 1) ร่าง พ.ร.บ.บริหารจัดการเพื่ออากาศสะอาด พ.ศ. .... ที่สํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สํานักงาน ป.ย.ป.) เป็นผู้จัดทําและนําเสนอโดยคณะรัฐมนตรี ในวาระเร่งด่วน 2) ร่าง พ.ร.บ.กํากับดูแลการจัดการอากาศสะอาดเพื่อสุขภาพแบบบูรณการ พ.ศ. .... นําเสนอโดย น.ส.คนึงนิจ ศรีบัวเอี่ยม กับผู้มีสิทธิเลือกตั้งจํานวน 22,251 คน 3) ร่าง พ.ร.บ.อากาศสะอาดเพื่อประชาชน พ.ศ. .... นําเสนอโดย นายอนุทิน ชาญวีรกูล กับคณะจากพรรคภูมิใจไทย 4) ร่าง พ.ร.บ.อากาศสะอาดเพื่อสิทธิมนุษยชนขั้นพื้นฐาน พ.ศ. .... นําเสนอโดย นายจุลพันธ์ อมรวิวัฒน์ กับคณะจากพรรคเพื่อไทย 5) ร่าง พ.ร.บ. ส่งเสริมและรักษาอากาศสะอาดเพื่อสุขภาพ พ.ศ. .... นําเสนอโดย น.ส.วทันยา บุนนาค สมาชิกพรรคประชาธิปัตย์ 6) ร่าง พ.ร.บ.บริหารจัดการเพื่ออากาศสะอาด พ.ศ. .... นําเสนอโดย น.ส.ตรีนุช เทียนทอง สส.สระแก้ว และคณะจากพรรคพลังประชารัฐ และ 7) ร่าง พ.ร.บ.ฝุ่นพิษและการก่อมลพิษข้ามพรมแดน พ.ศ. .... ที่นําเสนอโดยพรรคก้าวไกล ซึ่งคณะกรรมาธิการจะได้นําร่างทั้ง 7 ไปพิจารณานําข้อดีของแต่ละฉบับมาจัดทําเป็นร่างหลักที่จะเสนอต่อรัฐสภาในวาระต่อไป
รัฐบาลไทย-ข่าวทำเนียบรัฐบาล-ทส. ประชุม คกก.ประชาสัมพันธ์ เร่งรัดเผยแพร่ผลการดำเนินงานตามนโยบายรัฐบาล ภายใต้ ทส.หนึ่งเดียว เพื่อประโยชน์ประชาชน
วันพฤหัสบดีที่ 18 มกราคม 2567
ทส. ประชุม คกก.ประชาสัมพันธ์ เร่งรัดเผยแพร่ผลการดําเนินงานตามนโยบายรัฐบาล ภายใต้ ทส.หนึ่งเดียว เพื่อประโยชน์ประชาชน
ทส. ประชุม คกก.ประชาสัมพันธ์ เร่งรัดเผยแพร่ผลการดําเนินงานตามนโยบายรัฐบาล ภายใต้ ทส.หนึ่งเดียว เพื่อประโยชน์ประชาชน
ทส. ประชุม คกก.ประชาสัมพันธ์ เร่งรัดเผยแพร่ผลการดําเนินงานตามนโยบายรัฐบาล ภายใต้ ทส.หนึ่งเดียว เพื่อประโยชน์ประชาชน
วันที่ 18 มกราคม 2567 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ (ผช.รมว.ทส.) และ นายนพดล พลเสน เลขานุการ รมว.ทส ในฐานะที่ปรึกษาคณะกรรมการประชาสัมพันธ์กระทรวงทรัพยากรธรรมชาติและสิ่งแวดล้อม เข้าร่วมให้นโยบายและแนวทางการสื่อสารสร้างการรับรู้เพื่อเผยแพร่ผลการดําเนินงานของกระทรวงฯ ตามแนวทางรัฐบาล ในการประชุมคณะกรรมการประชาสัมพันธ์กระทรวงทรัพยากรธรรมชาติและสิ่งแวดล้อม ครั้งที่ 1/2567 ซึ่งมี นายเถลิงศักดิ์ เพ็ชรสุวรรณ รองปลัดกระทรวงฯ เป็นประธานกรรมการ นางภาวินี ณ สายบุรี ผู้ตรวจราชการกระทรวงฯ เป็นกรรมการและเลขานุการ พร้อมด้วยผู้แทนจากทุกหน่วยงานภายใต้สังกัดกระทรวงฯ เข้าร่วมประชุม ณ ห้องประชุม 202 ชั้น 2 กระทรวงทรัพยากรธรรมชาติและสิ่งแวดล้อม
โดยคณะที่ปรึกษาคณะกรรมการฯ ได้เน้นย้ําแนวทางการสื่อสารสร้างการรับรู้การดําเนินงานของกระทรวงฯ ไปสู่ประชาชนให้เป็นไปตามแนวทางของนายกรัฐมนตรีที่ได้มีข้อสั่งการในการประชุมคณะรัฐมนตรี เพื่อให้ประชาชนเข้าใจและทราบถึงประโยชน์ของการดําเนินงานตามนโยบายรัฐบาล ตลอดจนนโยบายกระทรวงฯ อย่างต่อเนื่อง ภายใต้แนวทางการทํางาน “ทส. หนึ่งเดียว” พร้อมทั้งมอบหมายให้ทุกหน่วยงานเร่งดําเนินการจัดทําปฏิทินการทํางาน เพื่อเป็นแผนในการเผยแพร่ข้อมูลข่าวสารในแต่ละช่วงเวลาของแต่ละหน่วยงาน ทั้งงานวันสําคัญทางด้านทรัพยากรธรรมชาติและสิ่งแวดล้อม ภารกิจของหน่วยงาน การลงพื้นที่ตรวจราชการของผู้บริหารที่เกี่ยวข้องกับแต่ละหน่วยงาน ตลอดจนกรณีเหตุฉุกเฉินเร่งด่วน เพื่อให้มีการเผยแพร่ข้อมูลข่าวสารไปสู่ประชาชนอย่างทันท่วงที รวมถึงการเตรียมการเผยแพร่กิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ ในตลอดทั้งปี 2567 นี้ นอกจากนี้ ยังได้เร่งรัดให้แต่ละหน่วยงานแต่งตั้งโฆษกกรม เพื่อเป็นหลักในการประสานงานร่วมกับโฆษกกระทรวง และโฆษกรัฐบาลต่อไป
รัฐบาลไทย-ข่าวทำเนียบรัฐบาล-“รองนายกฯสมศักดิ์” มอบนโยบายผู้ตรวจราชการ แนะ บูรณาการงานแบบใหม่ ทำโครงการเดียว แต่ได้ผลหลายด้าน
วันพฤหัสบดีที่ 18 มกราคม 2567
18/01/2567
“รองนายกฯสมศักดิ์” มอบนโยบายผู้ตรวจราชการ แนะ บูรณาการงานแบบใหม่ ทําโครงการเดียว แต่ได้ผลหลายด้าน
“รองนายกฯสมศักดิ์” มอบนโยบายผู้ตรวจราชการ แนะ บูรณาการงานแบบใหม่ ทําโครงการเดียว แต่ได้ผลหลายด้าน ยกตัวอย่าง บ้านทับเบิก เตรียมปลูกอุโมงค์ต้นซากุระเมืองไทย ช่วยกระตุ้นท่องเที่ยว-เพิ่มรายได้-แก้มลภาวะทางอากาศ
วันที่ 18 มกราคม 2567 นายสมศักดิ์ เทพสุทิน รองนายกรัฐมนตรี เป็นประธานเปิดโครงการประชุมเชิงปฏิบัติการเพื่อขับเคลื่อนการตรวจราชการแบบบูรณาการของผู้ตรวจราชการ พร้อมบรรยายพิเศษหัวข้อ”การตรวจราชการเพื่อการขับเคลื่อนนโยบายสําคัญตามที่รัฐบาลคาดหวัง โดยมี นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี นายธีระพงษ์ วงศ์ศิวะวิลาส ปลัดสํานักนายกรัฐมนตรี และผู้ตรวจราชการ รวม 360 คน เข้าร่วม ที่โรงแรม เดอะ เบอร์เคลีย์ ประตูน้ํา กทม.
โดยนายสมศักดิ์ กล่าวว่า การตรวจราชการของผู้ตรวจราชการ ถือเป็นกลไกสําคัญ ในการบริหารราชการแผ่นดิน ที่จะช่วยรัฐบาลในการติดตาม กํากับ ดูแล และประเมินผล การปฏิบัติงานของหน่วยงานของรัฐ ให้บรรลุเป้าหมาย รวมถึงสามารถแก้ไขปัญหาความเดือดร้อนของประชาชนในพื้นที่ได้อย่างรวดเร็ว และมีส่วนสําคัญในการรับฟังความคิดเห็นของภาคส่วนต่าง ๆ ทั้งภาครัฐ ภาคเอกชน ภาคประชาชน เพื่อสะท้อนปัญหาอุปสรรค และความต้องการกลับมาสู่รัฐบาล ดังนั้น สิ่งที่อยากฝากกับผู้ตรวจราชการ คือรัฐบาล ให้ความสําคัญในการแก้ไขปัญหาให้กับพี่น้องประชาชนอย่างเร่งด่วน ทั้งการแก้ปัญหาความยากจน การส่งเสริมการท่องเที่ยว และการแก้ปัญหาสภาพอากาศ
นายสมศักดิ์ กล่าวอีกว่า ในช่วงปีใหม่ม้ง ตนได้มีโอกาสเดินทางไปร่วมงานที่บ้านทับเบิก จังหวัดเพชรบูรณ์ และได้พูดคุยกับผู้นําชุมชนถึงการพัฒนาใน 3 เรื่องนี้ด้วย โดยจะทําเพียงโครงการเดียว แต่จะได้ผลถึง 3 เรื่อง คือการปลูกต้นนางพญาเสือโคร่ง หรือ ซากุระเมืองไทย เป็นอุโมงค์ทางยาว ซึ่งจะช่วยกระตุ้นการท่องเที่ยวและทําให้ประชาชน มีรายได้เพิ่มมากขึ้น รวมถึงต้นไม้ จะช่วยดูดคาร์บอน ทําให้สภาพอากาศดีขึ้น จากที่มีปัญหา PM 2.5 จึงถือได้ว่า การขับเคลื่อนโครงการเดียว แต่สามารถแก้ปัญหาได้ทั้ง ความยากจน ส่งเสริมการท่องเที่ยว และลดมลภาวะทางอากาศ
“ผมอยากให้ผู้ตรวจราชการ บูรณาการงานแบบใหม่ ที่ขับเคลื่อนหนึ่งโครงการ แต่สามารถช่วยแก้ปัญหาได้หลายด้าน โดยจะต่างจากเดิมที่เป็นการแก้ปัญหาที่ปลายเหตุ อย่าง งานที่ผมรับผิดชอบกองทุนหมู่บ้าน มีสมาชิกกว่า 13 ล้านคน ซึ่งเกือบทั้งหมดเป็นหนี้กองทุนหมู่บ้าน ผมจึงคิดหาวิธีแก้ปัญหาให้ด้วยการส่งเสริมอาชีพเลี้ยงวัว เพื่อให้สมาชิกมีรายได้เพิ่มมากขึ้น รวมถึงบางพื้นที่ส่งเสริมเลี้ยงวัวกีฬา ก็สามารถช่วยส่งเสริมการท่องเที่ยวได้ โดยหากทําให้สมาชิกกองทุน ปลดหนี้ มีรายได้ ก็จะช่วยทําให้ตัวเลขเศรษฐกิจของประเทศดีขึ้นตามไปด้วย ซึ่งขอยืนยันว่า รัฐบาลต้องการจะสร้างรายได้ สร้างโอกาส และสร้างคุณภาพชีวิตที่ดีให้กับประชาชน ดังนั้น ผู้ตรวจราชการ จึงเป็นความคาดหวังของรัฐบาล ที่จะช่วยขับเคลื่อนนโยบายของรัฐบาลให้บรรลุผลสําเร็จ”รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ หารือ นาย Tony Blair อดีตนายกฯ สหราชอาณาจักร ผลักดันความร่วมมือด้านการเปลี่ยนแปลงสภาพภูมิอากาศ และการพัฒนาทรัพยากรมนุษย์
วันพฤหัสบดีที่ 18 มกราคม 2567
17/01/2567
นายกฯ หารือ นาย Tony Blair อดีตนายกฯ สหราชอาณาจักร ผลักดันความร่วมมือด้านการเปลี่ยนแปลงสภาพภูมิอากาศ และการพัฒนาทรัพยากรมนุษย์
นายกฯ หารือ นาย Tony Blair อดีตนายกฯ สหราชอาณาจักร ผลักดันความร่วมมือด้านการเปลี่ยนแปลงสภาพภูมิอากาศ และการพัฒนาทรัพยากรมนุษย์
วันนี้ (17 มกราคม 2567) เวลา 16.30 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับนาย Tony Blair ประธานกรรมการบริหาร Tony Blair Institute of Global Change และอดีตนายกรัฐมนตรีสหราชอาณาจักร
นายกรัฐมนตรีกล่าวว่า นาย Tony Blair อดีตนายกรัฐมนตรีสหราชอาณาจักร ได้มาพบและคุยเกี่ยวกับ Tony Blair Institute of Global Change ซึ่งเป็นองค์กรที่ตั้งขึ้นโดยไม่หวังผลกําไร และรับมือกับการเปลี่ยนแปลงสภาพภูมิอากาศร่วมกันของโลก โดยมีความตั้งใจที่จะหาความร่วมมือกับประเทศไทย โดยเฉพาะด้านการเปลี่ยนแปลงสภาพภูมิอากาศ (Climate change) และ การพัฒนาทรัพยากรมนุษย์ (Human development) โดยทางนาย Tony Blair มีความเชื่อมั่นว่า การร่วมมือระหว่างรัฐบาล และองค์กรต่าง ๆ จะช่วยทําให้ประเทศมีการพัฒนาขึ้นได้อย่างรวดเร็ว โดยนายกรัฐมนตรีได้ให้มีการตั้งคณะทํางานขึ้น เพื่อให้ทางสถาบัน Tony Blair Institute of Global Change ได้เข้ามาศึกษาข้อมูลในประเทศไทย เพื่อพัฒนา และต่อยอดในประเด็นต่าง ๆ ที่ทั้งสองฝ่ายเห็นตรงกัน
รัฐบาลไทย-ข่าวทำเนียบรัฐบาล-นายกฯ ร่วมกิจกรรมการ Learning from ASEAN โชว์วิสัยทัศน์ เน้นย้ำความร่วมมือของอาเซียนอย่างไร้รอยต่อ เพื่อการเติบโตของอาเซียน และโลก
วันพุธที่ 17 มกราคม 2567
นายกฯ ร่วมกิจกรรมการ Learning from ASEAN โชว์วิสัยทัศน์ เน้นย้ําความร่วมมือของอาเซียนอย่างไร้รอยต่อ เพื่อการเติบโตของอาเซียน และโลก
.....
นายกฯ ร่วมกิจกรรมการ Learning from ASEAN โชว์วิสัยทัศน์ เน้นย้ําความร่วมมือของอาเซียนอย่างไร้รอยต่อ เพื่อการเติบโตของอาเซียน และโลก
.
วันนี้ (17 ม.ค. 67) ณ ศูนย์ประชุม Congress Centre สมาพันธรัฐสวิส นายกฯ ได้เข้าร่วมการเสวนา Learning from ASEAN ซึ่งเน้นเรื่องบทบาทและจุดยืนของอาเซียนในการส่งเสริมสันติภาพและการเติบโตของภูมิภาคและโลก
.
โดยนายกฯ ได้กล่าวว่าไทยยินดีนําประสบการณ์ความสําเร็จด้านการท่องเที่ยวมาช่วยอาเซียน นอกจากนี้ เรื่องความได้เปรียบ (Advantage) ของอาเซียน นายกฯ มองว่า แทนที่จะใช้คําว่า Advantage ของอาเซียน ควรใช้คําว่า “Utilize Opportunity” หรือการใช้ประโยชน์จากโอกาส สําหรับอาเซียนจะเหมาะสมกว่า
.
สําหรับการนําเทคโนโลยีดิจิทัลมาใช้ หรือ Digitalization นั้น กลุ่มที่อยู่ยอดพีระมิด ไม่มีปัญหา แต่กลุ่มข้างล่างยังต้องช่วยเหลือให้เข้าถึงสังคมดิจิทัล โดยสิ่งที่กลุ่มฐานพีระมิดเข้าถึงตอนนี้คือ E-Payment
.
อ่านข่าวเพิ่มเติมคลิก: https://www.thaigov.go.th/news/contents/details/77594
#ไทยคู่ฟ้า #สื่อสารรัฐบาลไทย #WEF24
-------------------
Website : www.thaigov.go.th
Facebook/ X : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-“สุริยะ” แสดงความเสียใจต่อครอบครัวผู้เสียชีวิต - ผู้บาดเจ็บจากเหตุกระเช้ารถเครนร่วงหล่น บนโครงการก่อสร้างทางยกระดับบนทางหลวงหมายเลข 35 สั่งหยุดงานอย่างน้อย 3 วัน
วันพฤหัสบดีที่ 18 มกราคม 2567
“สุริยะ” แสดงความเสียใจต่อครอบครัวผู้เสียชีวิต - ผู้บาดเจ็บจากเหตุกระเช้ารถเครนร่วงหล่น บนโครงการก่อสร้างทางยกระดับบนทางหลวงหมายเลข 35 สั่งหยุดงานอย่างน้อย 3 วัน
....
นายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคม และโฆษกกระทรวงคมนาคม เปิดเผยภายหลังลงพื้นที่ก่อสร้างโครงการก่อสร้างทางยกระดับบนทางหลวงหมายเลข 35 ช่วงบางขุนเทียน - เอกชัย ตอน 1 พื้นที่เขตบางขุนเทียน กรุงเทพมหานคร วันนี้ (18 มกราคม 2567) ว่า กรมทางหลวง (ทล.) โดยสํานักก่อสร้างสะพาน ได้รายงานอุบัติเหตุกระเช้าของรถเครนร่วงหล่นภายในพื้นที่การก่อสร้าง เป็นเหตุให้มีเจ้าหน้าที่เสียชีวิต 1 ราย และได้รับบาดเจ็บ 1 ราย ซึ่งผู้ได้รับบาดเจ็บได้นําส่งโรงพยาบาลเรียบร้อยแล้ว
ทั้งนี้ จากเหตุการณ์ดังกล่าว นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ได้แสดงความเสียใจอย่างสุดซึ้งกับครอบครัวผู้เสียชีวิต และแสดงความห่วงใยต่อผู้ที่ได้รับบาดเจ็บจากเหตุการณ์ในครั้งนี้ พร้อมสั่งการให้ ทล. ตั้งคณะกรรมการตรวจสอบข้อเท็จจริงถึงเหตุการณ์ที่เกิดขึ้น รวมทั้งกําหนดแนวทางด้านความปลอดภัย เพื่อป้องกันไม่ให้เหตุการณ์เช่นนี้เกิดขึ้นอีก อย่างไรก็ตาม ยังได้สั่งการให้บริษัทผู้รับจ้างหยุดงานเป็นเวลาอย่างน้อย 3 วัน เพื่อตรวจสอบสาเหตุและความพร้อมของเครื่องจักร และให้มั่นใจถึงความปลอดภัยในการดําเนินงานก่อนที่จะเริ่มงานก่อสร้างต่อไป
นายกฤชนนท์ กล่าวต่อว่า สําหรับเหตุการณ์อุบัติเหตุกระเช้าของรถเครนร่วงหล่นดังกล่าว เกิดขึ้นในวันนี้ เมื่อเวลาประมาณ 13.00 น. ซึ่งในช่วงเวลาเกิดเหตุนั้น อยู่ระหว่างการบํารุงรักษารถเครน และอุปกรณ์ในการยกหิ้วแขวนของงานก่อสร้างฯ ซึ่งไม่ได้อยู่ในช่วงเวลาของการก่อสร้าง แต่ด้วยผู้ขับรถเครนที่มาจากสํานักงานใหญ่เกิดความผิดพลาด โดยเมื่อยืดเครนขึ้นไปในระดับสูง แต่ไม่ได้ปลดสลิงให้หย่อนตัว จึงทําให้สลิงที่หิ้วกระเช้าตึงและขาด ส่งผลให้มีเจ้าหน้าที่ของบริษัทที่อยู่บนกระเช้ารถเครนร่วงหล่นลงมาด้านล่าง
ทั้งนี้ โครงการก่อสร้างดังกล่าว ดําเนินการโดยกิจการร่วมค้าเอ็นทีเอ สัญญาเลขที่ สส. 23/2562 โดยที่ผ่านมาทางสํานักก่อสร้างสะพาน ได้สั่งการให้บริษัทผู้รับจ้างทุกสัญญา ดําเนินการตามมาตรการด้านความปลอดภัยอย่างเคร่งครัด อย่างไรก็ตามเหตุการณ์ดังกล่าวอยู่ในพื้นที่ก่อสร้าง จึงไม่ส่งผลกระทบต่อรถที่สัญจรผ่านแต่อย่างใด
รัฐบาลไทย-ข่าวทำเนียบรัฐบาล-ทำเนียบรัฐบาล เตรียมจัดงานวันเด็กแห่งชาติ ปี 2567
วันพฤหัสบดีที่ 18 มกราคม 2567
18/01/2567
ทําเนียบรัฐบาล เตรียมจัดงานวันเด็กแห่งชาติ ปี 2567
วันพุธที่ 10 มกราคม 2567
ทําเนียบรัฐบาล เตรียมจัดงานวันเด็กแห่งชาติ ปี 2567
ต่อจากนี้ไป ขอเชิญรับฟังไทยคู่ฟ้า
ทําเนียบรัฐบาล เตรียมจัดงานวันเด็กแห่งชาติ ซึ่งปีนี้ตรงกับวันเสาร์ที่ 13 มกราคม 2567
โดยสํานักเลขาธิการนายกรัฐมนตรี ร่วมกับภาคีเครือข่ายทั้งรัฐและเอกชน เช่น การท่องเที่ยวแห่งประเทศไทย
กระทรวงการต่างประเทศ การไฟฟ้าฝ่ายผลิตแห่งประเทศไทย คณะสัตวแพทยศาสตร์
จุฬาลงกรณ์มหาวิทยาลัย คณะทันตแพทยศาสตร์ มหาวิทยาลัยมหิดล กองบัญชาการตํารวจสันติบาล บริษัท
ท่าอากาศยานไทย จํากัดมหาชน บริษัท คิง พาวเวอร์ อินเตอร์เนชันแนล บริษัท ซีพีแรม จํากัดมหาชน บริษัท
ไทยน้ําทิพย์ จํากัด บริษัท เนสท์เล่(ไทย) จํากัด และบริษัท กรีนสปอต จํากัด เป็นต้น
จัดเตรียมสถานที่และกิจกรรมสนุก ๆ พร้อมของรางวัล ของที่ระลึก ขนม และเครื่องดื่ม มากมาย
ไว้ต้อนรับเด็กและเยาวชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกฯ เผยผลหารือกับประธาน Bank of America และ CEO ของ Merrill Lynch International พร้อมส่งเสริมความร่วมมือด้านการเงิน และ Roadshow ร่วมกัน
วันพุธที่ 17 มกราคม 2567
17/01/2567
​นายกฯ เผยผลหารือกับประธาน Bank of America และ CEO ของ Merrill Lynch International พร้อมส่งเสริมความร่วมมือด้านการเงิน และ Roadshow ร่วมกัน
​นายกฯ เผยผลหารือกับประธาน Bank of America และ CEO ของ Merrill Lynch International พร้อมส่งเสริมความร่วมมือด้านการเงิน และ Roadshow ร่วมกัน
วันนี้ (17 มกราคม 2567) เวลา 13.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ว่า ได้หารือกับนาย Bernard Mensah ประธาน Bank of America และ CEO ของ Merrill Lynch International ซึ่งเป็นสถาบันการเงินระดับโลก และมีสํานักงานขนาดใหญ่ที่ไทยด้วย ซึ่งจากการพูดคุยกัน มีแนวทางความร่วมมือ ทั้งการส่งเสริมให้บริษัทไทยไปลงทุนในต่างประเทศ รวมถึงการทํา Roadshow ร่วมกัน เพื่อนําประเทศไทยเข้าไปมีส่วนร่วมในเวทีโลกมากขึ้น
รัฐบาลไทย-ข่าวทำเนียบรัฐบาล-ปลัด พม. นำทีม พม.หนึ่งเดียว ลงพื้นที่เร่งหาข้อมูลครอบครัวผู้เสียชีวิต เหตุโรงงานพลุระเบิด ที่ จ.สุพรรณบุรี พร้อมเตรียมส่งนักสังคมสงเคราะห์เร่งเยียวยา
วันพฤหัสบดีที่ 18 มกราคม 2567
ปลัด พม. นําทีม พม.หนึ่งเดียว ลงพื้นที่เร่งหาข้อมูลครอบครัวผู้เสียชีวิต เหตุโรงงานพลุระเบิด ที่ จ.สุพรรณบุรี พร้อมเตรียมส่งนักสังคมสงเคราะห์เร่งเยียวยา
ปลัด พม. นําทีม พม.หนึ่งเดียว ลงพื้นที่เร่งหาข้อมูลครอบครัวผู้เสียชีวิต เหตุโรงงานพลุระเบิด ที่ จ.สุพรรณบุรี พร้อมเตรียมส่งนักสังคมสงเคราะห์เร่งเยียวยา
วันที่ 17 มกราคม 2567 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า หลังเกิดเหตุโรงงานพลุระเบิด ที่ จ.สุพรรณบุรี ทันที ตนได้สั่งการให้พัฒนาสังคมและความมั่นคงของมนุษย์จังหวัดสุพรรณบุรี และทีม พม.หนึ่งเดียว จังหวัดสุพรรณบุรี เร่งลงพื้นที่ประเมินสถานการณ์พร้อมกับผู้ว่าราชการจังหวัดสุพรรณบุรี เมื่อได้ข้อมูลบางส่วน จึงได้นํามาวางแผนการช่วยเหลือครอบครัวผู้เสียชีวิต โดยขณะนี้ ศูนย์กลางการประสานการช่วยเหลืออยู่ที่วัดโรงช้าง อําเภอเมือง จังหวัดสุพรรณบุรี
นายอนุกูล กล่าวต่อไปว่า กระทรวง พม. วางแผนให้นักสังคมสงเคราะห์เตรียมเข้าประเมินครอบครัว ในวันรุ่งขึ้น (18 ม.ค. 67) โดยให้นักสังคมสงเคราะห์แต่ละคนจะเข้าไปประกบรายครอบครัว ซึ่งข้อมูลของครอบครัวนั้นคาดว่าในวันเดียวกันนี้จะมีความชัดเจน และเราจะรีบประเมินว่าคนในครอบครัวต้องการความช่วยเหลืออย่างไรบ้าง ซึ่งลําดับแรกคือกําลังใจ โดยเฉพาะกลุ่มเปราะบางในครอบครัว ไม่ว่าจะเป็นคนพิการ ผู้สูงอายุ หรือเด็ก ที่ต้องให้นัก สังคมสงเคราะห์เข้าไปให้คําปรึกษาอย่างใกล้ชิด เพื่อไม่ให้ได้รับผลกระทบทางด้านจิตใจมากไปกว่านี้ และต้องติดตามผลในระยะยาว
นายอนุกูล กล่าวเพิ่มเติมว่า นอกจากนี้ ต้องดูความต้องการความช่วยเหลือด้านอื่นๆ เช่น บุคคลที่เสียชีวิต มีลูกเล็กหรือไม่ เป็นหัวหน้าครอบครัวที่ต้องรับภาระต่างๆ ซึ่งต้องเข้าไปประเมิน และเข้าช่วยเหลือในเบื้องต้น ส่วนเรื่องอื่นๆ อาทิ เรื่องซ่อมแซมบ้าน โดยหลังจากนี้ กระทรวง พม. ต้องติดตามตลอดอย่างใกล้ชิด เพื่อไม่ให้คนในครอบครัวเกิดภาวะผลกระทบจากบุคคลที่เสียชีวิต ซึ่งอาจจะเป็นหัวหน้าครอบครัว และคนในครอบครัว ไม่ว่าจะเป็นคนพิการ ผู้สูงอายุ และเด็ก มีความต้องการความช่วยเหลือเชิงสังคม เพื่อให้สามารถใช้ชีวิตได้อย่างปกติ ซึ่งกระทรวง พม. ต้องประเมินว่าต้องเติมอะไรบ้าง หากเกินกําลังของกระทรวง พม. ที่จะดูแล จําเป็นต้องเชื่อมการทํางานกับกระทรวงอื่นๆ และนักสังคมสงเคราะห์ต้องเข้าไปประเมินติดตามผลต่อเนื่อง โดยใช้กลไกทีมสหวิชาชีพเข้ามาดูแล จนกว่าสถานการณ์ครอบครัวของผู้ได้รับผลกระทบจะดีขึ้น และมีกําลังใจเดินหน้าต่อไปได้
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดจังหวัดสุพรรณบุรี #จังหวัดสุพรรณบุรี
รัฐบาลไทย-ข่าวทำเนียบรัฐบาล-นายกฯ ร่วมกิจกรรมการ Learning from ASEAN โชว์วิสัยทัศน์ เน้นย้ำความร่วมมือของอาเซียนอย่างไร้รอยต่อ เพื่อการเติบโตของอาเซียน และโลก
วันพุธที่ 17 มกราคม 2567
17/01/2567
นายกฯ ร่วมกิจกรรมการ Learning from ASEAN โชว์วิสัยทัศน์ เน้นย้ําความร่วมมือของอาเซียนอย่างไร้รอยต่อ เพื่อการเติบโตของอาเซียน และโลก
นายกฯ ร่วมกิจกรรมการ Learning from ASEAN โชว์วิสัยทัศน์ เน้นย้ําความร่วมมือของอาเซียนอย่างไร้รอยต่อ เพื่อการเติบโตของอาเซียน และโลก
วันนี้ (17 มกราคม 2567) เวลา 15.00 น. ตามเวลาท้องถิ่นเมืองดาวอส สมาพันธรัฐสวิส ณ ห้อง Senada ศูนย์ประชุม Congress Centre นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เข้าร่วมการเสวนา Learning from ASEAN ซึ่งเน้นเรื่องบทบาทและจุดยืนของอาเซียนในการ ส่งเสริมสันติภาพและการเติบโตของภูมิภาคและโลก
โดยนายกรัฐมนตรีร่วมเป็นผู้เสวนาบนเวที ร่วมกับนายฝ่าม มิงห์ จิ๋งห์ (Pham Minh Chinh) นายกรัฐมนตรีเวียดนาม ดร.เอ็นโกซี โอคอนโจ-อิเวียลา (Dr. Ngozi Okonjo-Iweala) ผู้อํานวยการใหญ่องค์การการค้าโลก และประธานสภาผู้แทนราษฎรฟิลิปปินส์ โดยมีนางสาว Julia Chatterley ผู้สื่อข่าวสํานักข่าว CNN เป็นผู้ดําเนินรายการ (Moderator)
นายกรัฐมนตรีกล่าวว่า ที่ผ่านมาได้พบกับผู้นําอาเซียนในหลายโอกาส ทั้งเป็นทางการและไม่เป็นทางการ ซึ่งอาเซียนต้องการให้ไทยนําประสบการณ์ความสําเร็จด้านการท่องเที่ยวมาช่วยอาเซียน ซึ่งไทยยินดี
นอกจากนี้ ต่อคําถามเรื่องความได้เปรียบ(Advantage) ของอาเซียน แทนที่จะใช้คําว่า Advantage ของอาเซียน ควรใช้คําว่า Utilize Opportunity หรือการใช้ประโยชน์จากโอกาส สําหรับอาเซียนจะเหมาะสมกว่า เช่น ไทยเองได้โอกาสจากเงินทุนที่ไหลเข้ามา เพราะไทยไม่อยู่ในความขัดแย้ง และไม่ก้าวก่ายกิจการภายในประเทศของประเทศใด แต่เอื้ออํานวยสภาพแวดล้อมต่อการลงทุน และเศรษฐกิจ เช่น การต่อต้านทุจริต (Zero corruption) การส่งเสริมพลังงานสะอาด การมีระบบสาธารณสุขที่ดี และ การอํานวยความสะดวกในการดําเนินธุรกิจ (Ease of doing business)
สําหรับการนําเทคโนโลยีดิจิทัลมาใช้ หรือ Digitalization นั้น นายกรัฐมนตรีกล่าวว่า กลุ่มที่อยู่ยอดพีระมิด ไม่มีปัญหา แต่กลุ่มฐานยังต้องช่วยเหลือให้เข้าถึงสังคมดิจิทัล โดยสิ่งที่กลุ่มฐานพีระมิดเข้าถึงตอนนี้คือ E-Payment ซึ่งโดยสรุป สําหรับความร่วมมือในอาเซียน นายกรัฐมนตรีขอใช้คําว่า Seamless ASEAN เหมาะสมที่สุด
รัฐบาลไทย-ข่าวทำเนียบรัฐบาล- กรมทางหลวงชนบท จัดตั้งด่านตรวจชั่งน้ำหนักเคลื่อนที่บนถนนสาย นม.3059 จ.นครราชสีมา ป้องกันการชำรุดของพื้นผิวถนนในระยะยาว เพื่อความสะดวกปลอดภัยในการเดินทางของประชาชน
วันพฤหัสบดีที่ 18 มกราคม 2567
กรมทางหลวงชนบท จัดตั้งด่านตรวจชั่งน้ําหนักเคลื่อนที่บนถนนสาย นม.3059 จ.นครราชสีมา ป้องกันการชํารุดของพื้นผิวถนนในระยะยาว เพื่อความสะดวกปลอดภัยในการเดินทางของประชาชน
...
กรมทางหลวงชนบท (ทช.) โดยสํานักงานทางหลวงชนบทที่ 5 (นครราชสีมา) แขวงทางหลวงชนบทนครราชสีมา จัดตั้งด่านชั่งน้ําหนักเคลื่อนที่ถนนทางหลวงชนบทสาย นม.3059 แยก ทล.201 – บ้านห้วยบง อําเภอสีคิ้ว, ด่านขุนทด จังหวัดนครราชสีมา โดยดําเนินการตรวจสอบรถบรรทุกไม่ให้น้ําหนักเกินกว่าที่กฎหมายกําหนด เป็นการป้องกันการชํารุดของพื้นผิวถนนในระยะยาว ตามพระราชบัญญัติทางหลวง พ.ศ. 2535 มาตรา 61 วรรคหนึ่ง ซึ่งหากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ และอาจถูกริบรถบรรทุกที่ใช้ในการกระทําความผิดนั้นด้วย รวมทั้ง เพื่อให้เป็นไปตามมาตรการของกระทรวงคมนาคมและนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคม ดําเนินงานภายใต้กรอบนโยบาย "คมนาคมเพื่อความอุดมสุขของประชาชน" ในทุกมิติ พร้อมกําชับถึงการทํางานในทุกขั้นตอน ต้องมีความโปร่งใสตรวจสอบได้ หมั่นตรวจตรากวดขัน บังคับใช้กฎหมายในเรื่องรถบรรทุกน้ําหนักเกินอย่างจริงจังและต่อเนื่อง พร้อมทั้งให้นําเทคโนโลยีมาปรับใช้ในกระบวนการติดตามตรวจสอบรถบรรทุกน้ําหนักเกินอีกด้วย
อย่างไรก็ตาม ทช. จะดําเนินการจัดเจ้าหน้าที่ตั้งด่านตรวจชั่งน้ําหนักแบบเคลื่อนที่อย่างต่อเนื่องและจะเวียนจัดตั้งด่านตรวจฯ ไปยังเส้นทางอื่น ๆ ให้ทั่วถึงต่อไป หากประชาชนพบเห็นรถบรรทุกน้ําหนักเกินสามารถแจ้งเหตุได้ที่สายด่วนกรมทางหลวงชนบท 1146
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.เชียงใหม่
วันพฤหัสบดีที่ 18 มกราคม 2567
18/01/2567
นายกรัฐมนตรี ตรวจราชการ จ.เชียงใหม่
วันพฤหัสบดีที่ 11 มกราคม 2567
นายกรัฐมนตรี ตรวจราชการ จ.เชียงใหม่
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ตรวจราชการ จ.เชียงใหม่ ในวันนี้และวันพรุ่งนี้ (11-12 ม.ค.67)
เพื่อติดตามความคืบหน้าโครงการต่าง ๆ ที่เชื่อมโยงระบบขนส่งและการเดินทางในพื้นที่ จ.เชียงใหม่ เช่น
โครงการก่อสร้างสนามบินล้านนา หรือ สนามบินเชียงใหม่แห่งที่ 2 โครงการรถแดงไฟฟ้า
โครงการก่อสร้างถนนวงแหวนรอบ 3 เชียงใหม่ แผนการเดินทางไปสถานที่ท่องเที่ยว 7 แห่ง
และการพัฒนาถนนเพื่อเพิ่มศักยภาพการเชื่อมโยงเชียงใหม่และ จ.ในภาคเหนือ
ติดตามการดําเนินงานแก้ปัญหาหมอกควันและไฟป่า ตามข้อสั่งการของนายกรัฐมนตรีเมื่อวันที่ 27
พฤศจิกายน 2566 ความพร้อมของปฏิบัติการฝนหลวงเพื่อบรรเทาปัญหาหมอกควันและฝุ่นละออง
ตลอดจนการพัฒนาแหล่งท่องเที่ยวในพื้นที่ จ.เชียงใหม่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เชิญชวนเที่ยวงานวันเด็กแห่งชาติ ปี 2567 ณ ทำเนียบรัฐบาล
วันพฤหัสบดีที่ 18 มกราคม 2567
เชิญชวนเที่ยวงานวันเด็กแห่งชาติ ปี 2567 ณ ทําเนียบรัฐบาล
วันศุกร์ที่ 12 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนผู้ปกครองพาเด็กและเยาวชนเที่ยวงานวันเด็กแห่งชาติ ประจําปี 2567 ณ
ทําเนียบรัฐบาลในวันพรุ่งนี้ (13 ม.ค.67) โดยมีกิจกรรมที่น่าสนใจ เช่น
นั่งเก้าอี้นายกรัฐมนตรีพร้อมบริการถ่ายภาพเป็นที่ระลึกฟรี เยี่ยมชมตึกไทยคู่ฟ้า ร่วมกิจกรรมแถลงข่าวจําลอง
ณ ศูนย์แถลงข่าวนารีสโมสร ชมการจัดแสดงรถไมโครคาร์ หุ่นยนต์
ชมการแสดงดนตรีของกรมดุริยางค์ทหารบก ร่วมกิจกรรม E-Sport เวิร์กชอปทําขนมไทย
และกิจกรรมเล่นเกมรับของรางวัล ของที่ระลึก ขนม เครื่องดื่มแจกฟรีมากมายตลอดงาน เช่น
ผลิตภัณฑ์ยาคูลท์ ซีเอ็ด ฟาร์มเฮ้าส์ คาลบี้ ไมโล โอวัลติน ยูนีฟ ไวตามิลค์ โดโซะ แคมปัส
ผู้สนใจเข้าร่วมงานได้ในวันพรุ่งนี้ตั้งแต่เวลา 08.00 – 15.00 น. ที่ ทําเนียบรัฐบาล ถ.ราชดําเนินนอก เขตดุสิต
กทม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. เตรียมทำบุญครบ 7 วัน ในพื้นที่เกิดเหตุพลุระเบิด จ.สุพรรณบุรี อุทิศส่วนกุศลให้ผู้เสียชีวิต
วันพฤหัสบดีที่ 18 มกราคม 2567
พม. เตรียมทําบุญครบ 7 วัน ในพื้นที่เกิดเหตุพลุระเบิด จ.สุพรรณบุรี อุทิศส่วนกุศลให้ผู้เสียชีวิต
พม. เตรียมทําบุญครบ 7 วัน ในพื้นที่เกิดเหตุพลุระเบิด จ.สุพรรณบุรี อุทิศส่วนกุศลให้ผู้เสียชีวิต
วันที่ 18 มกราคม 2567 นายนิกร จํานง ประธานคณะที่ปรึกษาติดตามและเร่งรัดการขับเคลื่อนนโยบายรัฐมนตรีว่าการกระทรวงการพัฒนาสังคมและความมั่นคงของมนุษย์ และที่ปรึกษาศูนย์เร่งรัดจัดการสวัสดิภาพประชาชน (ศรส.) เปิดเผยว่า ในวันอังคารที่ 23 ม.ค. นี้ ทางกระทรวงการพัฒนาสังคมและความมั่นคงของมนุษย์ (พม.) เตรียมทําบุญเพื่ออุทิศส่วนกุศลให้แก่ผู้เสียชีวิตในห้วงเวลาครบ 7 วัน บริเวณพื้นที่เกิดเหตุโรงงานพลุระเบิด หมู่ที่ 3 ต.ศาลาขาว อ.เมือง จ.สุพรรณบุรี โดยมี นางสาวกัญจนา ศิลปอาชา ที่ปรึกษาคณะที่ปรึกษาติดตามและเร่งรัดขับเคลื่อนนโยบายรัฐมนตรีว่าการกระทรวงการพัฒนาสังคมและความมั่นคงของมนุษย์ และที่ปรึกษาศูนย์เร่งรัดจัดการสวัสดิภาพประชาชน (ศรส.) เป็นประธานพิธี และภายหลังเสร็จพิธีทําบุญแล้ว นางสาวกัญจนาฯ และคณะ จะเดินทางไปเยี่ยมให้กําลังใจเด็กและเยาวชน จํานวน 3 ครอบครัว ที่ได้รับผลกระทบจากการสูญเสียทั้งพ่อและแม่พร้อมกัน จากเหตุการณ์ความรุนแรงดังกล่าว
“เหตุการณ์ครั้งนี้ เป็นเหตุการณ์ความสูญเสียรุนแรงครั้งใหญ่ กระทบกระเทือนขวัญและกําลังใจของประชาชนทั้งในพื้นที่และทั่วประเทศเป็นอย่างมาก“ นายนิกร กล่าว
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-"ชลน่าน" รับมอบจากนายกฯ นำทีม สธ.ติดตามช่วยเหลือเหตุโรงงานพลุระเบิด "สุพรรณบุรี" ส่งทีม MCATT ในพื้นที่เยียวยาจิตใจครอบครัวผู้เสียชีวิตทันที
วันพุธที่ 17 มกราคม 2567
"ชลน่าน" รับมอบจากนายกฯ นําทีม สธ.ติดตามช่วยเหลือเหตุโรงงานพลุระเบิด "สุพรรณบุรี" ส่งทีม MCATT ในพื้นที่เยียวยาจิตใจครอบครัวผู้เสียชีวิตทันที
"ชลน่าน" รับมอบจากนายกฯ นําทีม สธ.ติดตามช่วยเหลือเหตุโรงงานพลุระเบิด "สุพรรณบุรี" ส่งทีม MCATT ในพื้นที่เยียวยาจิตใจครอบครัวผู้เสียชีวิตทันที
รัฐมนตรีว่าการกระทรวงสาธารณสุข รับมอบหมายจากนายกรัฐมนตรี นําปลัดกระทรวงสาธารณสุข และทีมผู้บริหาร ลงพื้นที่จังหวัดสุพรรณบุรี ติดตามสถานการณ์และการให้ความช่วยเหลือด้านการแพทย์และสาธารณสุขแก่ผู้ประสบเหตุโรงงานพลุระเบิด พบผู้เสียชีวิตแล้ว 22 ราย พิสูจน์อัตลักษณ์แล้ว 20 ราย ส่งทีม MCATT ในพื้นที่ประเมินเยียวยาจิตใจครอบครัวทันที พร้อมให้กรมอนามัยเฝ้าระวังผลกระทบสุขภาพและสิ่งแวดล้อม
จากเหตุการณ์โรงงานพลุระเบิด ที่ตําบลศาลาขาว อําเภอเมือง จังหวัดสุพรรณบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ ปลัดกระทรวงสาธารณสุข รับมอบหมายจากนายกรัฐมนตรี ให้ลงพื้นที่ติดตามสถานการณ์และการให้ความช่วยเหลือด้านการแพทย์และสาธารณสุข ที่โรงพยาบาลเจ้าพระยายมราช และวัดโรงช้างสวนแตง อําเภอเมือง จังหวัดสุพรรณบุรี และให้สัมภาษณ์ว่า เหตุเกิดเมื่อเวลาประมาณ 15.30 น. ซึ่งโรงงานดังกล่าวมีคนงานทั้งหมด 30 คน ขณะนี้พบผู้เสียชีวิตแล้ว 22 ราย เป็นหญิง 15 ราย ชาย 7 ราย ในจํานวนนี้พิสูจน์อัตลักษณ์ได้แล้ว 20 ราย ล่าสุดยังไม่พบผู้ที่บาดเจ็บส่งเข้ามารับการรักษา มีเพียงประชาชนในละแวกใกล้เคียงที่มีอาการหูอื้อจากเสียงระเบิด ซึ่งสถานการณ์ในพื้นที่ขณะนี้ยังมีความเสี่ยงที่อาจจะเกิดการระเบิดซ้ําได้
นพ.ชลน่านกล่าวต่อว่า สิ่งสําคัญในขณะนี้คือการดูแลเยียวยาจิตใจของครอบครัวผู้เสียชีวิต ได้ส่งทีม MCATT จากสํานักงานสาธารณสุขจังหวัดสุพรรณบุรี โรงพยาบาลเจ้าพระยายมราช และโรงพยาบาลในเครือข่าย เข้าประเมินอาการและให้การดูแลเยียวยาจิตใจแล้ว พร้อมทั้งให้กรมสุขภาพจิตร่วมให้การสนับสนุน ส่วนเรื่องการพิสูจน์อัตลักษณ์เพื่อยืนยันตัวตนผู้เสียชีวิต จะมีทีมนิติเวชของโรงพยาบาลเจ้าพระยายมราชเป็นหน่วยดําเนินการ สําหรับผลกระทบต่อสุขภาพและสิ่งแวดล้อมจากสารเคมีของพลุที่ระเบิด เนื่องจากที่เกิดเหตุเป็นทุ่งนา อยู่ห่างจากชุมชนมากกว่า 1 กิโลเมตร ไม่มีแหล่งน้ําบริโภค จึงคาดว่าไม่น่าจะมีผลกระทบ อย่างไรก็ตาม ได้มอบหมายให้กรมอนามัยติดตามเฝ้าระวังเรื่องผลกระทบต่อสุขภาพและสิ่งแวดล้อมด้วย เพื่อความมั่นใจและความปลอดภัยของประชาชนที่อยู่ใกล้เคียง
************************************17 มกราคม 2567
รัฐบาลไทย-ข่าวทำเนียบรัฐบาล-นายกฯ หารือ ปธน.สวิตเซอร์แลนด์ มุ่งผลักดัน Thai-EFTA ให้บรรลุข้อตกลงภายในปีนี้ และความร่วมมือด้านพลังงานสะอาดให้ใกล้ชิด
วันพฤหัสบดีที่ 18 มกราคม 2567
17/01/2567
นายกฯ หารือ ปธน.สวิตเซอร์แลนด์ มุ่งผลักดัน Thai-EFTA ให้บรรลุข้อตกลงภายในปีนี้ และความร่วมมือด้านพลังงานสะอาดให้ใกล้ชิด
นายกฯ หารือ ปธน.สวิตเซอร์แลนด์ มุ่งผลักดัน Thai-EFTA ให้บรรลุข้อตกลงภายในปีนี้ และความร่วมมือด้านพลังงานสะอาดให้ใกล้ชิด
วันนี้ (17 มกราคม 2567) เวลา 16.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับ นางสาววิโอลา อัมแฮร์ท (Viola Amherd) ประธานาธิบดีสวิตเซอร์แลนด์ ในห้วงระหว่างการประชุม World Economic Forum 2024
นายกรัฐมนตรีกล่าวว่าได้รับเกียรติจากประธานาธิบดีสวิตเซอร์แลนด์ ให้เข้าพบเพื่อหารือในเรื่องความตกลงการค้าเสรีระหว่างไทยกับสมาคมการค้าเสรีแห่งยุโรป (European Free Trade Association : EFTA) ที่มีการเจรจากันมานาน โดยที่ทั้งสองประเทศมีความตั้งใจที่จะบรรลุข้อตกลงให้ได้ภายในปีนี้ เพื่อส่งเสริมการค้าการลงทุนของทั้งสองประเทศ นอกจากนี้ นายกรัฐมนตรียังได้ขอบคุณประเทศสวิตเซอร์แลนด์ในโครงการ E-bus ที่เป็นความร่วมมือของประเทศในการใช้พลังงานสะอาด เพื่อลดปริมาณคาร์บอน และขอให้มีความร่วมมือต่อไป
ทั้งนี้ ไทยและ EFTA ซึ่งประกอบด้วยสาธารณรัฐไอซ์แลนด์ ราชรัฐลิกเตนสไตน์ ราชอาณาจักรนอร์เวย์ และสมาพันธรัฐสวิส ได้ประกาศเริ่มการเจรจาความตกลงการค้าเสรี (FTA) ระหว่างกันอีกครั้ง ซึ่งไทยและ EFTA เล็งเห็นถึงความสําคัญของ FTA ระหว่างทั้งสองฝ่าย ซึ่งตั้งเป้าจะเป็น FTA ที่มีรายละเอียดครอบคลุมในทุกมิติ และจะนํามาซึ่งการขยายตัวทางเศรษฐกิจและการจ้างงานในประเทศไทยและประเทศสมาชิก EFTA
รัฐบาลไทย-ข่าวทำเนียบรัฐบาล-สิทธิบัตรทอง ขยายบริการแพทย์ทางไกลถึงคนไทยในต่างประเทศ
วันพฤหัสบดีที่ 18 มกราคม 2567
สิทธิบัตรทอง ขยายบริการแพทย์ทางไกลถึงคนไทยในต่างประเทศ
วันอังคารที่ 9 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลขยายระบบบริการการแพทย์ทางไกล ครอบคลุมถึงคนไทยในต่างประเทศ
โดยคนไทยที่มีสิทธิบัตรทองซึ่งอยู่ในต่างประเทศสามารถรับบริการทางการแพทย์ได้ผ่าน 4 แอปพลิเคชัน
ได้แก่ Saluber MD สอบถามที่ไลน์ไอดี @Sooksabaiclinic แอปพลิเคชัน Clicknic สอบถามที่ไลน์ไอดี
@clicknic แอปพลิเคชัน Mordee สอบถามที่ไลน์ไอดี @mordeeapp และ Totale Telemed
สอบถามที่ไลน์ไอดี @totale วิธีรับบริการใช้เพียงหนังสือเดินทาง หรือ เลขบัตรประจําตัวประชาชน 13 หลัก
เพื่อยืนยันตัวตน จะได้พบแพทย์ผ่านระบบทางไกลเช่นเดียวกับผู้มีสิทธิบัตรทองที่อยู่ในประเทศไทย
สามารถรับคําปรึกษาปัญหาสุขภาพ
ประเมินอาการเจ็บป่วยและรับคําแนะนําในการดูแลสุขภาพเบื้องต้นจากแพทย์ไทย โดยไม่เสียค่าใช้จ่าย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกฯ เผย พร้อมเปิดเที่ยวบินตรงไทย-เบลเยียม ยกระดับหนังสือเดินทางไทยให้สามารถบินได้ทั่วยุโรป
วันพุธที่ 17 มกราคม 2567
17/01/2567
​นายกฯ เผย พร้อมเปิดเที่ยวบินตรงไทย-เบลเยียม ยกระดับหนังสือเดินทางไทยให้สามารถบินได้ทั่วยุโรป
​นายกฯ เผย พร้อมเปิดเที่ยวบินตรงไทย-เบลเยียม ยกระดับหนังสือเดินทางไทยให้สามารถบินได้ทั่วยุโรป
วันนี้ (17 มกราคม 2567) เวลา 13.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ว่า ถึงการหารือกับนาย Alexander De Croo นายกรัฐมนตรีราชอาณาจักรเบลเยียมว่า ได้หารือถึงเรื่องเที่ยวบินตรงระหว่างสนามบินบรัสเซลส์ของเบลเยียมและประเทศไทย ซึ่งนายกรัฐมนตรีได้รับปาก และจะไปหารือกับการบินไทยต่อไป นอกจากนี้ ยังหารือถึงการยกระดับหนังสือเดินทางไทย เพื่อให้ขอวีซ่าและสามารถเดินทางเข้ายุโรปได้ง่ายขึ้น รวมถึงการเจรจาเรื่อง FTA ไทย-อียู คาดว่าจะมีความคืบหน้ามากขึ้น ซึ่งสหภาพยุโรปนับเป็นคู่ค้าที่สําคัญของไทย
รัฐบาลไทย-ข่าวทำเนียบรัฐบาล-"วราวุธ" รมว.พม. เสียใจเหตุพลุระเบิด ยืนยัน แม้ลากิจ ทำงานไร้รอยต่อ ประสาน พม. พร้อมทุกเครือข่าย ลงพื้นที่ดูแลทุกคนให้เดือดร้อนน้อยที่สุด
วันพฤหัสบดีที่ 18 มกราคม 2567
"วราวุธ" รมว.พม. เสียใจเหตุพลุระเบิด ยืนยัน แม้ลากิจ ทํางานไร้รอยต่อ ประสาน พม. พร้อมทุกเครือข่าย ลงพื้นที่ดูแลทุกคนให้เดือดร้อนน้อยที่สุด
"วราวุธ" รมว.พม. เสียใจเหตุพลุระเบิด ยืนยัน แม้ลากิจ ทํางานไร้รอยต่อ ประสาน พม. พร้อมทุกเครือข่าย ลงพื้นที่ดูแลทุกคนให้เดือดร้อนน้อยที่สุด
วันที่ 18 มกราคม 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงเหตุการณ์โรงงานพลุระเบิดที่ จ.สุพรรณบุรี ว่า ตนขอแสดงความเสียใจกับครอบครัวผู้เสียชีวิตทุกครอบครัว ผู้ที่ได้รับบาดเจ็บ และผู้ที่ได้รับผลกระทบจากเหตุการณ์ความรุนแรงที่เกิดขึ้น ซึ่งตนได้ให้นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ และ นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ ตั้งศูนย์วอร์รูม (War Room) ของกระทรวง พม.
นายวราวุธ กล่าวต่อไปว่า ขณะนี้ ได้ระดมสรรพกําลังทุกหน่วยงานของกระทรวง พม. ทีมพม.หนึ่งเดียว จ.สุพรรณบุรี และใกล้เคียง ทีมสหวิชาชีพ นักจิตวิทยา เร่งเข้าช่วยเหลือเยียวยาพี่น้องประชาชนที่ได้รับผลกระทบความเดือดร้อนในเหตุการณ์ครั้งนี้ ไม่ว่าจะเป็นผู้เสียชีวิต ผู้ได้รับบาดเจ็บ และการซ่อมแซมบ้านเรือนที่เสียหาย โดยจะมีงบประมาณจากหลายหน่วยงาน อาทิ มูลนิธิราชประชานุเคราะห์ กองทุนยุติธรรมจังหวัด และในส่วนของกระทรวง พม. โดยแต่ละรายคาดว่าจะมีเงินสนับสนุนไม่ต่ํากว่า 3 แสนบาท
นายวราวุธ กล่าวต่อไปอีกว่า ในส่วนของพื้นที่เกิดเหตุนั้น ได้ประสานงานกับทางผู้ว่าราชการจังหวัดสุพรรณบุรี ประสานงานกับทุกหน่วยราชการเข้าไปสนับสนุนช่วนเหลือดูแลพี่น้องประชาชนทุกรายที่ได้รับผลกระทบ สมาชิกสภาผู้แทนราษฎร ผู้นําชุมชนในพื้นที่ ได้ขอให้ลงพื้นที่ดูแลพี่น้องประชาชนอย่างใกล้ชิด
นายวราวุธ กล่าวเพิ่มเติมว่า ในฐานะรองประธานมูลนิธิบรรหาร-แจ่มใส ศิลปอาชา ได้ทราบว่า มีเด็กๆ 10 กว่าขวบ น้องๆ ที่เรียนระดับมัธยม ที่สูญเสียทั้งคุณพ่อ คุณแม่ โดยมูลนิธิบรรหาร-แจ่มใส ศิลปอาชา จะเข้าไปช่วยดูแลค่าใช้จ่ายในการศึกษาของน้องๆทุกคน
“ตนต้องกราบขออภัยพี่น้องประชาชน เพราะขณะนี้ผมเองได้ขอลากิจ ซึ่งเตรียมการล่วงหน้าไว้หลายเดือนแล้ว และเกิดการเดินทางขึ้นมา แต่ถึงอย่างไรการทํางานยังเป็นไปอย่างไร้รอยต่อ ได้ขอให้ทุกหน่วยงานของกระทรวง พม. ในจังหวัดสุพรรณบุรี สส.พรรคชาติไทยพัฒนา ทุกคน และทีมงานลงพื้นที่ ดูแลพี่น้องประชาชน เราจะดูแลทุกคนให้ได้รับความเดือดร้อนน้อยที่สุด และจะเยียวยาทางด้านจิตใจ และความเสียหายที่เกิดขึ้นกับบ้านเรือน ขอแสดงความเสียใจอย่างสุดซึ้งกับทุกครอบครัวที่ได้รับผลกระทบจากเหตุการณ์ในครั้งนี้” นายวราวุธ กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #พม #โรงงานพลุระเบิด #พลุระเบิดสุพรรณบุรี #สุพรรณบุรี
รัฐบาลไทย-ข่าวทำเนียบรัฐบาล-โฆษกรัฐบาลยืนยันรัฐบาลพร้อมรับฟังทุกคำแนะนำ ความเห็น ยืนยันดำเนินการตามความตั้งใจ และเป็นไปตามกฎหมาย ได้รับการยอมรับ มุ่งช่วยเหลือประชาชน และเกิดการกระตุกระบบเศรษฐกิจทั้งระบบ
วันพฤหัสบดีที่ 18 มกราคม 2567
18/01/2567
โฆษกรัฐบาลยืนยันรัฐบาลพร้อมรับฟังทุกคําแนะนํา ความเห็น ยืนยันดําเนินการตามความตั้งใจ และเป็นไปตามกฎหมาย ได้รับการยอมรับ มุ่งช่วยเหลือประชาชน และเกิดการกระตุกระบบเศรษฐกิจทั้งระบบ
โฆษกรัฐบาลยืนยันรัฐบาลพร้อมรับฟังทุกคําแนะนํา ความเห็น ยืนยันดําเนินการตามความตั้งใจ และเป็นไปตามกฎหมาย ได้รับการยอมรับ มุ่งช่วยเหลือประชาชน และเกิดการกระตุกระบบเศรษฐกิจทั้งระบบ
วันนี้ (18 มกราคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยต่อประเด็นที่เป็นข้อวิพากษ์วิจารณ์ทางสังคม Digital Wallet
โฆษกประจําสํานักนายกรัฐมนตรีกล่าวว่า ในวันนี้ ทุกคนทุกฝ่ายเห็นตรงกัน เศรษฐกิจไม่ดี โตต่ํา ประเทศมีปัญหาเศรษฐกิจ ซึ่งเป็นหน้าที่ของรัฐบาลในการแก้ปัญหา กําหนดแนวทางการทํางานของรัฐบาล รวมทั้งชี้แจงสังคมถึงการทํางาน ซึ่งยืนยันรัฐบาลจะปฏิบัติตามกฎหมาย จะดําเนินการตามกระบวนการ และพร้อมรับฟัง พิจารณา ทําตามทุกคําแนะนําที่เป็นประโยชน์อย่างรอบด้าน
อย่างไรก็ดี รัฐบาลเคียงข้างประชาชนรายได้น้อย เข้าใจ และพร้อมยืนเคียงข้าง ต้องการช่วยเหลืออย่างจริงใจ รู้ดีถึงปัญหา และพร้อมช่วยเหลือ รัฐบาลทราบดีว่าในทุกวันนี้ขนาดของปัญหาของแต่ละคนไม่เท่ากัน ทั้งนี้ ตั้งแต่รัฐบาลเข้ามารับหน้าที่ ได้แก้ปัญหาปากท้องช่วยเหลือประชาชนมาโดยตลอด ลดค่าน้ํา ค่าไฟ แก้หนี้ และพร้อมดําเนินการต่อไป ผ่อนหนักเป็นเบา ช่วยเหลือประชาชน และจุดมุ่งหมายคือเพื่อแก้ไขปัญหาเศรษฐกิจทั้งระบบ